«Դա արդեն մոտ ապագա չէ, հեռու ապագա է»,- ասաց նա։ Կարապետ Ռուբինյանն քսան տարի շարունակ ակտիվորեն պայքարել է Ռոբերտ Քոչարյանի եւ Սերժ Սարգսյանի իշխանության դեմ, նույնիսկ ազատազրկվել քաղաքական հայացքների համար։ Ինչպե՞ս է պատկերացնում իր առաքելությունը իշխանափոխությունից հետո, նոր իշխանությունների օրոք։ «Իմ առաքելությունը, որպես Կարապետ Ռուբինյան, տեսնում եմ գնահատականներ տալու մեջ, ուրիշ առաքելություն չեմ տեսնում։ Որպես անկախ քաղաքական գործիչ՝ օբյեկտիվ, անաչառ գնահատականներ եմ տալու կառավարության, ԱԺ-ի, դատական համակարգի գործունեությանը։ Ուրիշ առաքելություն չեմ տեսնում»,- ասաց մեր զրուցակիցը։